Tri (film)
<s>Tri je jugoslovenski crno-beli ratni film snimljen 1965. u režiji  Aleksandra Petrovića, poznat kao jedan od najznačajnijih ostvarenja tzv. Crnog talasa odnosno jugoslovenske kinematografije uopšte.</s>

<s>Scenario, koji je napisao Petrović, se temelji po motivima zbirke pripovedaka „Paprat i vatra“ Antonija Isakovića.</s><s>Film je po strukturi omnibus i sastoji se od tri priče koje se događaju na početku, za vreme i pred kraj Drugog svetskog rata, a koje povezuje protagonist čiji lik tumači Bata Živojinović.</s><s>Film se isticao izuzetno mračnim prikazom i depresivnim tonom koji je u značajnoj meri odstupao od dotadašnjih nepisanih pravila partizanskog filma.</s><s>Pesma Đelem, đelem, koja se čuje na početku filma, postala je muzički lajtmotiv Petrovićevog sledećeg filma Sakupljači perja.</s>

<s>Kratak sadržaj</s>

<s>Prva priča se događa na železničkoj stanici gde se nakon izbijanja Aprilskog rata okupljaju mobilisani pripadnici kraljevske vojske i gde fotograf sa govornom manom od strane mase bude proglašen za nemačkog špijuna i streljan.</s><s>Druga priča prikazuje kako protagonist, koji se priključio partizanima, pred nemačkom poterom beži kroz močvaru i gde mu život spasi slučajni namernik koji se žrtvuje umesto njega.</s><s>U trećoj priči protagonist kao oficir OZNA-e nakon oslobođenja mora odlučiti hoće li grupa saradnika okupatora, uključujući devojku koja mu se sviđa, biti streljana.</s>

<s>Uloge</s>

<s>Nagrade 
 „Tri“ je 1966. bio nominovan za Oskara za najbolji strani film.</s><s>Bata Živojinović je dobio nagradu za najbolju mušku ulogu (Zlatna arena) na Festivalu jugoslovenskog filma u Puli.</s><s>Udruženje za jugoslovensku filmsku kulturu i nauku je ovaj film svrstao na četrvto mesto najboljih jugoslovenskih filmova za period od 1947. do 1995. godine.</s>

<s>Kulturno dobro 
Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911-1999) za kulturno dobro od velikog značaja.</s><s>Na toj listi se nalazi i film Tri.</s>

<s>Izvori</s>

<s>Spoljašnje veze 
 
 Tri — filmska banka</s>

<s>Jugoslavenski filmovi
Omnibus filmovi
Dramski filmovi
Partizanski filmovi
Authority control 2</s>

